Panutche Camará. Panutche Amadu Pereira Camará (talaffuzi: Panushe Amadu Pereyra Kamara; 1997-yil 28-fevralda tugʻilgan) — gvineya-bisaulik professional futbolchi. U Ipswich Townda yarim himoyachi va hujumchi sifatida oʻynaydi. Klubdagi faoliyati. Dastlabki faoliyati. Camará Loures va Vitoria de Guimaraes uchun yoshlar futboli oʻynaganidan keyin Barnsleyda 23 yoshgacha boʻlgan oʻyinchilarga qoʻshildi va shundan soʻng, 2017-yilda Dulwich Hamlet bilan shartnoma imzoladi. U Hamlet uchun 15 ta oʻyinda maydonga tushib, 4 ta gol urgan. Crawley Town. Camará 2017-yilning iyun oyida Crawley Town bilan ikki yillik professional shartnoma imzoladi. U Crawley Town uchun birinchi golini 2017-yil 8-avgustda Birmingham Cityga qarshi 5:1 hisobida mag‘lubiyatga uchragan EFL kubogidagi debyutida kiritdi. 2017–2018-yillarda Camará barcha musobaqalarda 34 ta oʻyin oʻtkazib, 3 ta gol urgan. 2018–2019-yillarda u Reds safida muntazam ravishda maydonga tushdi va barcha musobaqalarda 50 ta oʻyin oʻtkazgan holda 3 ta golga mualliflik qildi. 2019-yil may oyida Crawley Town shartnomasini 2019–2020-yilgi mavsum oxirigacha uzaytirdi. 2019–2020-yilgi mavsum oxirida Crawley Town Camarága yangi shartnoma taklif qildi, ammo u bu taklifni rad etdi va klubni tark etishni tanladi. Plymouth Argyle. 2020-yil 7-avgustda Camará Crawleydan ozod etilganidan soʻng Plymouth Argyle bilan tekinga shartnoma imzoladi. U 2020-yil 15-sentabrda Leyton Orientga qarshi o‘yinda Plymouth uchun birinchi golini kiritdi. Plymouth 2021–2022-yilgi mavsum oxirida Camará bilan shartnomani uzaytirish imkoniyatidan foydalangan. Shunga qaramay, Camará klub bilan yangi yaxshilangan shartnoma imzolash niyatida emasligini koʻrsatib, u bilan boʻladigan transferga tayyor edi. Ipswich Town. Camará 2022-yil 1-sentabrda Ipswich Town bilan ikki yillik shartnomaga imzo chekdi va taxminan 500 ming funt sterlingga kelishdi. Xalqaro faoliyati. 2021-yil iyun oyida Camará Gvineya-Bisaudan Kabo Verdega qarshi o‘rtoqlik o‘yini uchun birinchi xalqaro chaqiruvini oldi, ammo Kabo Verde samolyotidagi nosozlik tufayli o‘yin bekor qilindi va ular o‘yinga kira olmadilar. Camará Gvineya-Bisauning 2021-yilgi Afrika Millatlar kubogi uchun 24 kishilik tarkibiga kiritilgan. U jamoa bilan 2022-yil 11-yanvarda Sudanga qarshi 0:0 hisobidagi 2021 Afrika Millatlar kubogi bahsida debyut qilgan. Camará ilk xalqaro golini 2022-yil 23-mart kuni Ekvatorial Gvineyaga qarshi o‘rtoqlik o‘yinida kiritdi.